బాలీవుడ్లో అసలు సిసలు సూపర్ స్టార్ అనిపించుకున్న తొలి హీరో రాజేశ్ ఖన్నా... మంగళవారం రాజేశ్ ఖన్నా వర్ధంతి. రాజేశ్ ఖన్నా తెరపై కనిపిస్తే చాలు జనం మది పులకించిపోయేది. రాజేశ్ ఖన్నా బొమ్మను తమ హృదయాలకు హత్తుకొని స్వప్నలోకాల్లో తేలిపోయారెందరో భామలు. రాజేశ్ ఖన్నా ఉంటే చాలు తమ చిత్రాలు కనకవర్షం కురిపిస్తాయని ఆ నాటి నిర్మాతల నమ్మకం. రాజేశ్ ఖన్నాతో సినిమా తీస్తేనే స్టార్డమ్ వస్తుందని భావించేవారు నాటి దర్శకులు. ఇలా రాజేశ్ ఖన్నా స్మరణతో హిందీ చిత్రసీమ 1970లలో పరవశించిపోయింది.దక్షిణాదిన ఎప్పటి నుంచో చిత్రసీమ కథానాయకులకు దైవత్వం ఆపాదించి, ఆరాధించే సంప్రదాయం కనిపించేది. అలాంటి పరిస్థితిని హిందీ చిత్రసీమకు పరిచయం చేసిన ఘనుడు కాబట్టే రాజేశ్ ఖన్నాను తొలి సూపర్ స్టార్ అని కీర్తిస్తోంది హిందీ సినీజనం. ఆయన నిలుచున్న చోటును సైతం ఎందరో ముద్దుగుమ్మలు ముద్దుపెట్టుకొని పరవశించి పోయిన రోజులున్నాయి. ఆ తరువాత ఎందరు సూపర్ స్టార్స్ హిందీ చిత్రసీమలో వెలుగు చూసినా, వారెవ్వరికీ రాజేశ్ ఖన్నా వైభవం రాలేదనే చెప్పాలి.రాజేశ్ ఖన్నా నటించిన పలు చిత్రాలు తెలుగులో రీమేక్ అయ్యాయి. అలాగే తెలుగునాట విజయదుందుభి మోగించిన కథలతో తెరకెక్కిన హిందీ రీమేక్స్లో ఆయన నటించారు. దాసరి దర్శకత్వంలో రాజేశ్ ఖన్నా నటించిన 'ఆజ్ కా ఎమ్.ఎల్.ఏ. రామ్ అవతార్' విశేషాదరణ పొందింది. ప్రస్తుతం రాజేశ్ ఖన్నా లేకపోయినా, ఆయన గత వైభవాన్ని తలచుకుంటూ అభిమానులు పులకిస్తూనే ఉన్నారు.
balivudlo asalu sisalu super star anipinchukunna toli heero rajesh khanna... mangalavaaram rajesh khanna vardhanti. rajesh khanna terapai kanipiste chaalu janam madi pulakinchipoyedi. rajesh khanna bommanu tama hrudayaalaku hattukoni swapnalokaallo telipoyarendaro bhamalu. rajesh khanna unte chaalu tama chitraalu kanakavarsham kuripistaayani aa naati nirmaatala nammakam. rajesh khannato sinima teestene stardom vastundani bhaavinchevaaru naati darsakulu. ilaa rajesh khanna smaranatho hindi chitraseema 1970lalo paravasinchipoyindi.dakshinaadina eppati nuncho chitraseema kathaanaayakulaku daivatvam aapaadinchi, aaraadhinche sampradaayam kanipinchedi. alanti paristhitini hindi chitraseemaku parichayam chesina ghanudu kabatte rajesh khannanu toli super star ani keertistondi hindi sineejanam. aayana niluchunna chotunu saitam endaro muddugummalu muddupettukoni paravasinchi poyina rojulunnayi. aa taruvaata endaru super stars hindi chitraseemalo velugu chusina, vaarevvarikee rajesh khanna vaibhavam raledane cheppali.rajesh khanna natinchina palu chitraalu telugulo remake ayyai. alaage telugunaata vijayadundubhi moginchina kathalatho terakekkina hindi remakeslo aayana natinchaaru. dasari darsakatvamlo rajesh khanna natinchina 'aj kaa em.el.e. ram awatar' visaeshaadarana pondindi. prastutam rajesh khanna lekapoyina, aayana gatha vaibhavaanni talachukuntu abhimaanulu pulakistune unnaaru.